LADA Priora

**LADA Priora** () estas la familio de la rusiaj superkompaktaj aŭtoj kun fronta transmisiilo, kiun AvtoVAZ produktis en 2007–2018. En modela vico ĝi anstataŭis la familion LADA 110 kaj estis sekvata de LADA Vesta.

## Historio 
En aŭgusto 2004 en la aŭtoekspozicio en Moskvo oni anoncis ke la nova aŭto nomiĝos Priora. Oni taskigis pri nomado la reklaman agentejon BBDO Instinct (Moskvo). Ĝi kreis liston el 250 variantoj, inter kiuj estis Prioritet (do *Prioritato*), sed ne Priora. La estro de merkatika sekcio Aleksandr Brediĥin diris, ke plaĉis al li tiu nomo, sed li konsideris ĝin tro longa por skribi ĝin sur la kofruja kovrilo kaj malkongrua al Lada, do li mallongigis ĝin ĝis Priora malgraŭ protestoj de la reklamistoj.

En septembro 2006 estis produktitaj tri unuaj aŭtoj. La amasa fabrikado de la limuzinoj startis en marto 2007 kaj la  ili ekvendiĝis. Oni anoncis ke ĝi devos komplete anstataŭigi LADA 110. Unue oni diris, ke tio okazos en 2006, poste — ĝis julio 2008. Komence estis fabrikataj nur limuzinoj en la versio Norma.

En junio 2007 komenciĝis produktado de diverskoloraj tegaĵoj por la interieroj.

En oktobro 2007 komenciĝis fabrikado de la aŭtoj kun ABS.

En februaro 2008 komenciĝis la amasa produktado de la hatchback-oj.

La  estis produktita la centmila aŭto — tio estis arĝenta-griza hatchback en la versio Norma.

En septembro 2008 komenciĝis fabrikado de la aŭtoj de la versio Standart. Ili havis la 8-valvan motoron kun volumeno 1,6 litro kaj 80 ĉevalpovoj. Haveblis aerkuseno por la ŝoforo, la centra seruro distance regebla kaj elektre regeblaj glacoleviloj de la frontaj pordoj.

En oktobro 2008 en aŭtoekspozicio en Krasnodaro estis prezentita la kombiaŭta versio. Ĝia kofrujo havis volumenon nur 426 litroj, sed se faldi la postajn sidilojn ĝi grandiĝis ĝis 774. Ĝi havis la 8-valvan kaj 16-valvan motorojn po 1,6 litro. La  komenciĝis ĝia produktado.

Komence de 2009 la familio Priora komplete forpremis en la fabriko la antaŭan modelon LADA 110. La lastaj du mil aŭtoj LADA 111 estis fabrikitaj en decembro 2008, post kio ĝi estis transdonita al la fabriko de la korporacio "Bogdan" en Ĉerkaso (Ukrainio).

En aŭgusto 2009 en la ekspozicio Interavto (Moskvo) estis prezentita la limuzino Lada Priora Sport kaj anoncita akceptado de mendoj ekde la . Ĝi ricevis motoron je 125 ĉevalpovoj (je 27 pli ol kutime), postajn diskajn bremsojn, aerodinamikajn surmetaĵojn kaj sidilojn kun flankapogo. Pro alta prezo ĝi estis ne tre populara. Rimarkindas ke ĝi estis oficiala aŭto de la sekurecservo de la aŭtokonkuro WTCC.

En majo 2011 en LADA Priora aperis navigilo de GLONASS/GPS.

En junio 2011 en limuzinoj kaj hatchback-oj oni komencis instali la novan motoron VAZ-21116 (90 ĉevalpovoj, torda momanto 140 Nm) anstataŭ la antaŭe uzita VAZ-21114 (80 ĉevalpovoj, 120 Nm).

La  en la fabriko de la kompanio "Ĉeĉenavto" en Arguno (Ĉeĉenio) komenciĝis muntado de LADA Priora, kiuj venis forme de jam pretaj korpusoj. Ili vendiĝis sole en propraj vendejoj de "Ĉeĉenaŭto" en Ĉeĉenio.

En majo 2012 oni oficiale anoncis ĉesigon de la fabrikado de la aŭtofamilio en 2016.

En aprilo 2013 en la aŭtoj aperis flankaj aerkusenoj por la ŝoforo kaj la fronta pasaĝero.

La  estis oficiale prezentita la redezajnita versio.

La ĉefaj diferencoj:
* plibonigitaj lumiloj;
* aliforma krado de la radiatoro;
* nova instrumenta panelo kun la 7-cola plurmedia ekrano kaj el pli bona plasto;
* la nova trispoka stirilo;
* la frontaj sidiloj kun plibonigita flankapogo;
* aliformita centra plankotunelo;
* la motoro 1,6 litro, 106 ĉevalpovoj (je 8 pli), torda momanto 148 Nm (je 3 pl);
* elektra stirhelpilo;
* rapidecregulilo.

Laŭmende aldoneblis: flankaj aerkusenoj, USB-ingo, Bluetooth kaj antaŭstarta varmigilo.

La  komenciĝis fabrikado de la versio kun robota transmisio surbaze de la propra kvinŝtupa rapidumskatolo, en kiu estis uzataj elektrona regilo kaj elektraj plenumiloj en  de la firmao ZF Friedrichshafen AG.

Ekde 2015 en ĉiuj aŭtoj de la familio estis uzata la mekanika 5-ŝtupa rapidumskatolo VAZ-2181 kun ŝnura transmisiilo.

En aŭgusto 2015 polico informis ke en Moskvo LADA Priora estas la plej ŝtelata rusia aŭto.

Post kiam en septembro 2015 aperis pli moderna kaj ne multe pli kosta LADA Vesta, populareco de LADA Priora grave reduktiĝis. En decembro 2015 ĉesis fabrikado de la hatchback-oj kaj kombiaŭtoj. Malaperis la aŭtoj kun robota rapidumskatolo kaj motoro je 98 ĉevalpovoj. Plu produktataj estis nur limuzinoj en du subversioj de *Norma* kun la motoro je 106 cevalpovoj (1,6 litro) kaj mekanika rapidumskatolo. La diferenco inter la restintaj du versioj estis ke unu el ili havis elektran strihelpilon, hejtilojn de la frontaj sidiloj kaj klimatizilon.

La  estis fabrikita la miliona LADA Priora.

La  oni anoncis planon ĉesigi en julio 2018 fabrikadon de la familio, kies vendoj daŭre malkreskis. Meze de julio 2018 en Interreto ekcirkulis foto de aŭto LADA Priora, kiu staris en muntejo de la fabriko kun alligitaj aerbalonetoj kaj afiŝo "La lasta!" kaj la  oni oficiale konfirmis ĉesigon de la fabrikado. La lasta korpuso estis veldita la .

## Diferencoj de LADA 110 
|}

LADA Priora estis kreita surbaze de VAZ-2110. Pri ĝia kreado okupiĝis teamo el 79 fakuloj, el kiuj 23 dediĉis al tio sian tutan tempon dum 2,5 jaroj. Okazis 950 ŝanĝoj, aperis pluraj novaj elementoj, por kies produktado AvtoVAZ aĉetis novan maŝinaron.

Ŝanĝiĝis la flankoj, kapoto, kovrilo de la kofrujo, lumiloj, krado de la radiatoro, fanditaj radodiskoj, pordoteniloj. La korpuso estis protektita kontraŭ korodo per zinka galvanizado, kio ebligis garantii neaperon de la traa korodo dum ses jaroj.

eta|220px|Instrumenta panelo
La interieron dezajnis la studio Carcerano (Italio). Aperis mola plasto, itinera komputilo sur la instrumenta panelo, subkubuta apogilo kun ujoj, pli altkvalitaj tegaĵoj, elektre regeblaj glacoleviloj, flankospeguloj kaj kofruja pordo. En la baza versio aperis aerkuseno por la ŝoforo, en la versio Lux ankaŭ por la fronta pasaĝero. Pliboniĝis bruizolado. Aperis pli pova motoro, pli efikaj bremsoj kaj pluraj komfortaĵoj kiel klimatizilo ktp.

## Modeloj 
### Limuzino 
La limuzino LADA Priora estis kreita surbaze de VAZ-2110. En januaro 2008 aperis 50 testaj aŭtoj de la luksa versio.

La ĉefaj diferencoj:
* la kontraŭnebulaj lumiloj;
* ABS;
* aerkuseno por la fronta pasaĝero;
* hejtiloj de la frontaj sidiloj;
* plibonigita tegaĵo de la interiero;
* elektre regeblaj glacoleviloj ĉe ĉiuj pordoj.

En julio 2015 aperis la dukolora limuzino kun blanka korpuso kaj nigra tegmento. Ĝi estis fabrikata nur en la luksa versio.

En februaro 2016 aperis la versio Standart, kiu havis la 8-valvan motoron (1,6 litro, 87 ĉevalpovoj), la 5-ŝtupan rapidumskatolon kun ŝnura transmisiilo, aerkusenon por ŝoforo, ABS, elektran strihelpilon, 13-colajn radodiskojn. Ĝi iĝis la plej ĉipa versio de la aŭto.

En junio 2016 aperis du specialaj versioj de limuzino — Lada Priora Black Edition kaj Lada Priora White Edition. Ili havis 15-colajn radodiskojn farbitajn samkolore kiel la korpuso, nigrajn pordoframojn, blankajn ripetilojn de la ĝirlumoj, dukolorajn tegaĵojn de la sidiloj kun alikoloraj kudrostrioj, nigrajn glaceajn enmetaĵojn en la salono, laton sur kofrujo. Krome ili havis klimatizilon, hejtilojn de la frontaj sidiloj, elektre regeblajn kaj hejtatajn flankospegulojn, muzikilon.

Krom la amasa, ekzistis ankaŭ la plilongigita je 175 mm versio *LADA Priora Premier (VAZ-21708)*. Ĝi ricevis 65 novajn elementojn, inkluzive 24 ĉe la korpuso. La aŭto estis fabrikata en la baza versio al kiu laŭmende aldoneblis: elektre regebla luko en plafono, muzikilo, klimatizilo kaj DVD-ludilo. Oni anoncis ĝian aperon en decembro 2007. Ĝi estis malgrandkvante (po 25–30 aŭtoj jare) fabrikata de la kompanio "Super-Avto" (Toljatti) ekde novembro 2008 ĝis 2012. Ekde novembro 2014 en ĝi estis instalata pli pova motoro (1,8 litro, 120 ĉevalpovoj, torda momanto 165 Nm).

eta|LADA Priora Premier

### Hatchback 
Hatchback (la interna kodo VAZ-2172) estis la profunde modernigita versio de VAZ-2112. Unuafoje oni prezentis ĝin en aŭtoekspozicio en aŭgusto 2004. Dum ĝia dezajnado aperis 230 novaj elementoj.

La  startis fabrikado de la unuaj dek aŭtoj por testi la produktoĉenon. En januaro 2008 komenciĝis la fabrikado de 30 testaj aŭtoj. La  2008 komenciĝis la amasa fabrikado. Hatchback ricevis la 16-valvan benzinan motoron kun volumeno 1,6 litro, 98 ĉevalpovoj kaj torda momanto 145 Nm. En ĝi haveblis vakua fortigilo de la bremsoj de pli alta grandeco.

Ĝi estis fabrikata de 2008 ĝis 2015. Oni ne preparis por ĝi anstataŭaĵon.

En majo 2008 aperis la versio *Lux*. La ĉefaj diferencoj:
* la frontaj kontraŭnebulaj lumiloj;
* ABS (Robert Bosch GmbH);
* aerkuseno de la fronta pasaĝero;
* antaŭstreĉiloj de sekurzonoj;
* hejtiloj de la frontaj sidiloj;
* klimatizilo (Panasonic aŭ Halla). La  startis fabrikado de 12 testaj aŭtoj. La  komenciĝas la amasa fabrikado kaj la  la aŭto ekvendiĝis. Unuafoje en la historio de AvtoVAZ, la aŭto aperis nur en luksa versio.

En septembro 2009 komenciĝis eksportado de la kombiaŭto, vendata eksterlande kiel *Lada 2171*. La unuaj aŭtoj estis senditaj al Kazaĥio kaj Moldavio.

### LADA Priora Coupe 
eta|Prototipo de kupeo, prezentita en 2007
Tio estis la malgrandkvante fabrikata triporda versio, destinita por anstataŭi la similan modelon VAZ-21123 el la familio LADA 110. Por ĝi estis dezajnitaj 150 novaj elementoj. En aŭgusto 2007 ĝi estis prezentita en la ekspozicio Interavto (Moskvo) kiel jam produktata modelo. Oni diris, ke dum almenaŭ unu jaro ĝi estos plu fabrikata malgrandkvante.

La fabrikado komenciĝis la  kaj ĉesis fine de 2014. En la baza versio haveblis: elektre regeblaj glacoleviloj, klimatizilo, lumsensilo, pluvosensilo, parkumilo, kontraŭŝtela blokilo, ABS, aerkusenoj por la ŝoforo kaj la fronta pasaĝero, hejtataj sidiloj, alarmosistemo kun centra seruro, la antaŭstreĉitaj frontaj sekurecrimenoj.

En 2013 aperis la versio LADA Priora Coupe SPORT kun la bufroj sporte dezajnitaj kaj sidilaj tegaĵoj el artefarita ledo. En decembro 2013 al la versio Sport aldoniĝis la versioj Norma kaj Standart. Entute estis produktitaj ĉirkaŭ 2500 LADA Priora Coupe.

### LADA Priora CNG 
[eta|Priora CNG ([Likvigita natura gaso|LNG-versio)]]
En aŭgusto 2007 en la aŭtoekspozicio Interavto (Moskvo) estis prezentita LADA Priora CNG, kiu kombinis konsumadon de LNG kaj benzino kiel rezerva fuelo. AvtoVAZ agnoskis, ke temas pri koncept-aŭto kaj la amasa fabrikado ne estas planata. En 2014 oni oficiale kaj definitive rezignis je tiu ideo.

## Sekureco 
Sekve de kolizia testo fare de la rusia magazeno Autoreview laŭ propra metodo ARCAP (Autoreview Car Assessment Program) en 2007 LADA Priora ricevis 5,7 poentojn el 16, do gajnis 2 stelojn. La luksa versio danke al pli fortika korpuso kolektis 10,6 poentojn el 16, do ricevis 3 stelojn, proksimiĝinte laŭ sekurecnivelo al Renault Logan (12 poentoj) kaj Chevrolet Lanos (10,5).

En oktobro 2008 finiĝis perfektigo de la aŭto, kiu komenciĝis en januaro kaj celis altigi ĝian sekurecon ĝis la postuloj de EuroNCAP. Estis ŝanĝitaj ĉirkaŭ 20 elementoj, plejparte en la antaŭa parto de la korpuso.

Post perfektigo de la sekurecsistemo en novembro 2008 AvtoVAZ aranĝis publikan teston, dum kiu la aŭto gajnis 10,56 poentojn el 16 pro la fronta kolizio kaj 13 pro tiu flanka. Do ĝi kolektis sume 23,56 poentojn, dum por ricevi kvar stelojn necesas kolekti 24. Rondiginte la ciferon, laŭ tradicio de EuroNCAP, oni povas diri ke fino de 2008 LADA Priora havis kvar poentojn.

En aŭgusto 2009 la rusia aŭtomobila magazeno Za ruljom aranĝis teston dum kiu limuzino LADA Priora koliziis kontraŭ vojbarieron ĉe rapideco 90 kilometrojn hore je angulo 20 gradoj. La korpuso deformiĝis, malfermiĝis la sola (ŝofora) aerkuseno, sed la ŝoforo kaj pasaĝeroj havus nur malgravajn frapvundojn.

## Aŭtosporto 
### LADA Priora WTCC 
**LADA Priora WTCC** estis la aŭto, preparita de la teamo Lada Sport por partopreni en World Touring Cars Championship, la mondkonkuro, en kiu konkuras la aŭtoj faritaj surbaze de la amase fabrikataj modeloj.

AvtoVAZ prezentis respektivan peton en 2008 kaj samtempe subskribis kontrakton kun la kompanio "M Tech" (Germanio). La rusia komercisto kaj piloto Viktor Ŝapovalov surbaze de la teamo City Sport kreis la teamon Russian Bears Motosport, kiu poste transformiĝis je la teamo Lada Sport (AvtoVAZ). En 2008 al la teamo aliĝis Jaap van Lagen (Nederlando) kaj la rusia piloto Kirill Ladigin. En julio 2009 la aŭto unuafoje partoprenis en la sepa etapo de WTCC en Portugalio, stirata de la piloto James Thompson (Britio), kiu anstataŭis Viktor Ŝapovalov kiel teamestro.

Oni uzis la motoron Opel C20XE kun gisfera bloko de la cilindroj. Ĝi estis produktata de 1990 ĝis 1998, sed plu uzata en la konkuroj pro sia alta fidindeco.

Dosiero:James Thompson 2009 WTCC Race of Japan (Free Practice).jpg|James Thompson en WTCC 2009. La Internacia Kurejo de Okajama, Japanio.
Dosiero:James Thompson leads Nicola Larini 2009 WTCC Race of Japan (Race 1).jpg|James Thompson en WTCC 2009. La Internacia Kurejo de Okajama, Japanio.

### Aliaj versioj 
Somere de 2010 la teamo Master-sport kreis buggy en-version forme de kupeo kun meze lokita motoro kaj posta transmisiilo surbaze de Lada-korpuso kaj memfarita skeleto el tuboj. Ĝi havis kelkajn versiojn de la motoro (ĉefe de VAZ) kaj 2012 LADA Priora estis la plej vendata aŭto en Rusio.

Dum la tuta jardeko de produktado la plej grandaj vendoj okazis en jenaj urboj (laŭ malaltigo de la vendoj): Maĥaĉkalo, Grozno, Samaro, Krasnodaro, Moskvo.

Speciale populara LADA Priora estis en Dagestano kaj aliaj regionoj de Nord-Kaŭkazia federacia regiono. La kaŭkazanoj (plejparte junuloj) aĉetadis nigrajn kaj blankajn aŭtojn kaj preskaŭ ĉiam perfektigis ilin: fumigis la glacojn, ekstreme malaltigis veturaltecon, anstataŭigis lumilojn per tiuj ksenonaj ktp. Ili aprezis la aŭton pro ĝia malalta prezo, alta kaj rapide kreskanta rapideco, malmultekosta kaj simpla priservado, ebleco grave kaj ĉipe redezajni ĝin kaj kaze de neceso rapide vendi. Post anonco de ĉesigo de ĝia produktado en Dagestano oni eĉ planis kolekti monon por starigi monumenton al la amata aŭto.

## En populara kulturo 
En Norda Kaŭkazo LADA Priora iĝis parto de folkloro. Aperis multaj ŝercaj poemoj, desegnoj kaj parolturnoj, kiuj temis pri tiu aŭto kaj ĝiaj posedantoj.

En 2016 aperis muzikfilmeto de la dagestana grupo Mr. НЁМА kunlabore kun la grupo  kiu nomiĝis  (Lada Priora) kaj post duonjaro jam havis tri milionojn da trarigardoj (en septembro 2019 — 6,4 milionojn). En aŭgusto 2018 post anonco de baldaŭa ĉesigo de ĝia fabrikado, la dagestana videoblogisto Omar Alitubajev faris muzikfilmeton en repo-stilo, en kiu li adiaŭis LADA Priora.

## Famaj veturantoj 
En septembro 2010 la rusia ĉefministro Vladimir Putin post provi la aŭton kritikis ĝin kiel tro bruan kaj ne sufiĉe povan, laŭdinte LADA Kalina.

En oktobro 2010 la prezidanto de Venezuelo Hugo Chávez dum sia vizito en Moskvo ŝoforis la ruĝan LADA Priora, kiun li poste laŭdis.

La  la reganto de Nord-Koreio Kim Ĝong-un vizitis milittrupon N 1524, veturante en verda LADA Priora, kion atentis tutmondaj amaskomunikiloj.

## Eksteraj ligiloj 
* Paĝo de limuzino LADA Priora en la oficiala retejo  

## Referencoj 
Kategorio:Rusiaj aŭtomobiloj
Kategorio:VAZ
Kategorio:Aperis en 2007
Kategorio:Transporto en 2007